[{"text_idx": "#000005", "text": "Isejuhtiv po\u0303llutehnika seab vastamisi ha\u0308kkerid ja suurfirmad"}, {"text_idx": "#000006", "text": "ohn Deere\u2019i traktorite u\u0308mber keeb juba aastaid konflikt teemal, kes tohib neid remontida ja ta\u0308iustada. Autor/allikas: Jed Owen/Unsplash"}, {"text_idx": "#000007", "text": "La\u0308hiku\u0308mnenditel vo\u0303ib oodata, et lisaks ta\u0308navatele vallutavad isejuhtivad so\u0303idukid ka maailma po\u0303llud. Valdkonnas pidurdavad aga juba praegu suurettevo\u0303tted, misla\u0308bi otsivad po\u0303llumehed appi ha\u0308kkeritelt, vahendab R2 tehnikakommentaaris Kristjan Port."}, {"text_idx": "#000009", "text": "U\u0308hendkuningriigis on pitsaso\u0308o\u0308gikoht 13 500 elaniku kohta, Indias ja Hiinas on vastavad na\u0308itaja 353 000\u2013370 000, andes lootust to\u0308o\u0308stuse kasvule. Na\u0308iteks USA-s so\u0308o\u0308b pa\u0308evas pitsat iga kaheksas elanik. Aastaks 2023 peaks u\u0308leilmse pitsato\u0308o\u0308stuse ka\u0308ive ulatuma 233 miljardi dollarini."}, {"text_idx": "#000010", "text": "Ilusale pildile lisavad mureraami po\u0303llumehed. Maailma ko\u0303ige to\u0303husamad farmerid to\u0308o\u0308tavad USA-s, kus u\u0308ks po\u0303llumees toidab aastas 166 inimest. Tema toodetud toiduaineid su\u0308u\u0308akse ko\u0303ikjal maailmas. Aastaks 2050 tehtud rahvastiku kasvu arvestades peaks po\u0303llumajanduse tootlikkus kasvama 70 prtosenti. Olgu ko\u0303rvutuseks toodud USA po\u0303llumeeste viljakasvatuse to\u0303hususe kasvuna\u0308itaja tonnides pinnau\u0308hiku kohta, mis on alates 1950. aastatest kasvanud 3,6 korda."}, {"text_idx": "#000011", "text": "Suur osa kasvupotentsiaalist on seega juba ammendatud. Veerand USA po\u0303llupidajatest on nn alustajad, kelle to\u0308o\u0308kogemus ja\u0308a\u0308b alla ku\u0308mne aasta, kuid nende keskmine vanus on 46 aastat. USA po\u0303llumehe keskmine vanus on 55 aastat. To\u0308o\u0308d tehakse 18 tundi pa\u0308evas. Pole ime, miks selle ameti juurde tuleb va\u0308he huvilisi. USA to\u0308o\u0308jo\u0303ustatistika hinnangul kasvab alanud ku\u0308mnendil po\u0303lluto\u0308o\u0308liste arv protsendi vo\u0303rra, mis on madalam ko\u0303ikide teiste ametite keskmisest na\u0308itajast."}, {"text_idx": "#000012", "text": "Mida teha? Vihjeks vo\u0303iks olla ku\u0308simus, mida so\u0308o\u0308vad allegoorilise patsiga IT-poisid? Vastus oli juba kirjeldatud. Probleem on ilmne ja peaks motiveerima tootearendajaid ko\u0303ikjal maailmas. Meie ajaarvamise algusest pa\u0308rit Aulus Persius Flaccus teadis o\u0308elda, et kunstimeistri ja talendi a\u0308ratab tu\u0308hi ko\u0303ht. Po\u0303llumajandust teenindav innovatsioon pole kaelamurdev ja rajaneb suuresti programmeerimisele. Vajalik raudvara on suuremas osas olemas."}, {"text_idx": "#000013", "text": "Need on traktorid, GPS-seadmed ja droonid. Enam kui pooltes USA farmides to\u0308o\u0308tavad sealse tootja John Deere'i valmistatud po\u0303lluto\u0308o\u0308masinad. Firma tutvustas hiljuti uut traktorit, mis ku\u0308nnab ja ku\u0308lvab iseseisvalt, inimest tu\u0308litamata. Po\u0303llumees vo\u0303ib masina to\u0308o\u0308d juhtida telefoniekraanilt ning tegeleda ise millegi muu vajaliku ja inimvo\u0303imetele sobivamaga. Traktor on uus ja saabub mu\u0308u\u0308ki alanud aastal. Isejuhitavuse jaoks ei pea omama aga ko\u0303ige uuemat mudelit. Firma pakub vanade mudelite automatiseerimiseks innovaatilist lisavarustust."}, {"text_idx": "#000014", "text": "Samad ideed levivad teistegi po\u0303lluto\u0308o\u0308masinate valmistajate peades. Erinevalt liiklusesse lubatavate autode isejuhitavusele rakendatavatest karmidest no\u0303uetest, on po\u0303llul toimetava masina automatiseerimise normatiivide ma\u0308gi ma\u0308rgatavalt madalam. Teatud mo\u0303ttes on po\u0303llumajandus muust maailmast isegi ees, sest sektoris toimetatakse va\u0308iksema ka\u0308ra saatel. Seal toimuvat ei reklaamita suurele avalikkusele, vaid raske to\u0308o\u0308ga ho\u0303ivatud tegelastele."}, {"text_idx": "#000015", "text": "Samas on vajadus innovaatiliste lahendust ja\u0308rele suur. Teedel so\u0303itvate autodega vo\u0303rreldes on traktori iseseisvuse saavutamine mo\u0303nes osas keerulisem. Ebatasasel maastikul liigutakse sentimeetri ta\u0308psusega ja teostatakse mitmesuguseid manipulatsioone erinevate materjalidega, alates mullast ja seemnetest kuni taimede ja va\u0308etiseni."}, {"text_idx": "#000016", "text": "Lisaks on po\u0303lluto\u0308o\u0308 tundlik keskkonnatingimuste suhtes, olgu selleks temperatuur, aastaajal sobivaimad pa\u0308evad, mil on vo\u0303imalus ku\u0308lvata vo\u0303i korjata seda so\u0303ltuvalt saagi seisundist so\u0303ltuvalt. Need on ajahetked, kui po\u0303llumees peaks olema mitmes kohas korraga ja tegelema mitme u\u0308lesandega. Appi tulevad po\u0303ldu valvavad ning selle seisukorda analu\u0308u\u0308sivad sensorid ja droonid, avardades innovatsioonile orienteeritud ettevo\u0303tjate vo\u0303imalusi veelgi."}, {"text_idx": "#000017", "text": "Lo\u0303puks kohtutakse uue probleemiga. Selleks on ku\u0308simus andmete ja tehnoloogia omanikust. John Deere'i traktorite u\u0308mber keeb juba aastaid konflikt teemal, kes tohib neid remontida ja ta\u0308iustada. Firmasse koguneb farmeri to\u0308o\u0308 ajal andmeid ja sealt vo\u0303idakse traktor peatada, kui avastatakse, et selle kallal on tehtud muudatusi. Lahvatamas on uus intellektuaalomandi konflikt ku\u0308simuses, kellele kuuluvad farmeri to\u0308o\u0308st tekkivad ja tema po\u0303ldu kirjeldavad andmed, mida traktori valmistaja kasutab."}, {"text_idx": "#000018", "text": "Teisalt, kui oled ostnud pool miljonit dollarit maksva traktori, kellele kuulub seda juhtiv tarkvara? Taoliste probleemide dz\u030cunglis kasvab uus ha\u0308kkerite generatsioon. Po\u0303llumajandusha\u0308kkerid pu\u0308u\u0308avad suunata osa va\u0308a\u0308rtuspakkumise rahast oma taskusse, kasutades a\u0308ra uute po\u0303lluto\u0308o\u0308seadmete tootjate ja farmerite vahelisi pingeid."}, {"text_idx": "#000019", "text": "Viimased tunnevad, et on kaotamas osa oma to\u0308o\u0308 viljast koos vabadusega. Tootjad va\u0308idavad arvutimaailmast o\u0303pitut kasutades, et seadmete sees olev tarkvara on vaid renditav teenus jne. Meie peame natukene rohkem muretsema po\u0303llumajanduse tuleviku pa\u0308rast ja mo\u0303tlema, kuidas maitseks mikroorganismidest ja ritsikatest valmistatud pitsa."}, {"text_idx": "#000023", "text": "Microsoft loodab kustutada andmekeskuste energiana\u0308lga tuumareaktoritega"}, {"text_idx": "#000032", "text": "Tehisintellekti pimestav sa\u0308ra a\u0308hmastab du\u0308stoopia piire"}]